**Экологиялық жоба**

**«Көркейе бер балабақшам,**

**көркейе бер туған қалам!»**

**Құрастырушы:** Спанова Г.Е.

**Жобаға қатысушылар:** МДҰ қызметкерлері, балалар, ата аналар.   
  
**Жүзеге асыру мерзімі:**  желтоқсан – тамыз 2013-2014 ж.

Қазіргі таңда экологиялық білім беру үшінші мыңжылдық қарсаңында адамзаттың күнкөріс мәселесін шешуде басты роль атқара бастайды. Қазақстан Республикасының жалпы білім беру жүйесіндегі экологиялық тәрбие мен білім беру концепциясында аталғандай, экологиялық тәрбие – бұл өскелең ұрпақтың экологиялық жауапкершілігі мен мәдениетін қалыптастыруға бағытталған тәрбиелеу, оқыту және дамытудың үзіліссіз процесі. Экологиялық білім берудің негізгі мақсаты - психикалық және физикалық дені сау, еркін, қоршаған ортаның заманауи жағдайларына бейімделген, әлемнің біртұтастығын және ондағы өз орнын түсінетін адамның жеке тұлғасын қалыптастыру болып табылады.

Сапалы экологиялық білім беру бәсекеге қабілетті қоғамды құрудың негізі болуы тиіс. Экология проблемаларын біліп қана қоймай, адамның өмір сүретін ортасын сауықтыру және экологиялық қауіпсіздік үшін күш жұмылдыру маңызды.

Экологиялық мәдениет – жалпыадами мәдениеттің ажырамас бөлігі. Мектепке дейінгі жас кезеңі жеке тұлғаның экологиялық мәдениетін дамытудағы ең маңызды кезең болып саналады. Бұл кезеңде бала өзін қоршаған ортадан бөліп қарастырады, әлемге деген эмоционалдық құнды көзқарас дамиды, жеке тұлғаның рухани -экологиялық көзқарасы қалыптаса бастайды. Осыған орай балалалардың бойында экологиялық білімдерін, табиғатпен өзара әрекеттестіктің нормалары мен ережелерін қалыптастыру, қамқорлыққа, сүйіспеншілікке тәрбиелеу мүмкіндігі мол. Болашақта бұл бізідң өлкеміз, еліміздің экологиялық ахуалын сауықтыруға ықпал етуі мүмкін. Сондықтан да осы жобаның тақырыбын таңдауға әсер етті.

№ 42 «Айналайын» мектепке дейінгі ұйымы «Балапан» бағдарламасы бойынша 2013 жылы желтоқсан айында ашылып, сегіз ай жұмыс жасап келеді. Ашылу кезеңінен бастап мекеменің ұжымы алдында мектепке дейінгі жастағы балалардың үйлесімді дамуы үшін қажетті жағдайларды құру проблемасы туындады. Балалабақшаның пәндік дамытушы ортасын баланың әлемді түйсіну ерекешліктерін ескере отырып құру керек. Ол эстетикалық жағынан қонымды және тәрбиеленушілердің дамуына бағытталған болуы тиіс Осының барлығы педагогтарды "Көркейе бер, балабақшам" атты жоба барысында жүзеге асырылған пәндік дамытушы ортаны құрудың жаңа қызықты формалары мен инновациялық тәсілдерін ізденуге ынталандырды. Оның негізгі мақсаты: баланың үйлесімді дамуына ықпал ететін дамытушы ортаны қалыптастыру.

Мектепке дейінгі ұйымның аумағы мен ойын учаскелері: табиғи-экологиялық, пәндік-дамытушы орта - бүкіл кеңістіктің ажырамас бөлігі.

Педагогтердің шығармашылық тобымен экологиялық жобаның жоспары құрылып, оның аясында «Үздік қысқы ойын алаңы», «МДҰ ның үздік табиғат бұрышы» атты байқаулар өтті.

***Жобаны құру үшін негіз болған мәселе:*** Балалық шақтыңдамытушы ортасы бұл баланың жеке тұлғасын қалауға қажетті дене, эстетикалық, танымдық, әлеуметтік сияқты негізгі құрамдас бөліктерін ескеретін , балалар іс әрекетін жүзеге асыруды қамтамасыз ететін жағдайлар жүйесі. Әр мектепке дейінгі ұйымның ұжымы алдына "Мектепке дейінгі жастағы балалардың дамыуын ынталандыратын, тиімді пәндік дамытушы ортаны қалайша құру керек?» деген сұраққа жауап іздеуге тура келеді.

**Жобаның мақсаты**:  мектепке дейінгі ұйымның ҚР МЖМБС талаптарына сәйкес, табиғи экологиялық, пәндік дамытушы ортаны құру, балабақшаның жер аумағын абаттандыру және көгалдандыру, балалардың экологиялық және рухани тәрбиесін жүзеге асыру үшін қолайлы ландшафт аумағын құру.

**Міндеттері:**

1. МДҰ ның жер аумағында экологиялық қолайлы ортаны құру;
2. Мектепке дейінгі жастағы балалардың бойында табиғатқа деген саналы көзқарас пен экологиялық мәдениеттілікті тәрбиелеу, экологиялық білім беру үшін жағдайларды құру;
3. Балалар мен үлкендердің серіктестігіне ықпал ету. Ата аналарды МДҰ жұмысына қатыстыру;
4. Жасыл желекті күту барысында балаларды еңбекке баулу;
5. Халықтың экологиялық мәдениетін қалыптастыру және қоршаған ортаны қорғауды насихаттау.

**Күтілетін нәтижелер:**

1. МДҰ аумағында экологиялық қолайлы ортаны құру;
2. Педагогтардың жоба тақырыбы бойынша кәсіби құзіреттілік деңгейін жетілдіру ;
3. Пәндік дамытушы ортаны құру, экологиялық, адамгершілік тәрбие беру жұмысына МДҰ қызметкерлерінің 100% қатысуы,
4. Жер аумағын көгалдандыруға ата аналарды қатыстыру.

**Абаттандыру бойынша жұмыстың мақсаты:**

- Гүлдік-әсемдік және жербедерлік дизайнның заманауи тәсілін есепке ала отырып, аумақты көгалдандыру мен абаттандыру жобасын негіздеу;

- Педагогикалық үдеріске қатысушының әрқайсысында, сондай-ақ ата- аналар жұртшылығында табиғи байлықтарды сақтау мен көбейтуге ішкі қажеттілікті қалыптастыру;

- Балаларды өнегелілік және эстетикалық жағынан тәрбиелеу үшін айналада әдемілікті жасау және ұстап тұру.

*Міндеттері:*

- Бүкіл персонал мен тәрбиеленушілердің ата-аналарын МДҰ аумағын эстетикалық безендіруді жақсарту мәселелеріне тарту.

- Аумақты мектеп жасына дейінгі балаларды эстетикалық, өнегелілік-еңбек, экологиялық тәрбиелеу мен салауатты өмір салты үшін пайдалану мүмкіндіктерін айқындау.

-Табиғатта ұғынған, экологиялық мақсатқа лайық мінез-құлық дағдылары мен ұстанымдарын, қоршаған дүниемен қарым-қатынас мәдениетін қалыптастыру, эстетикалық және эмоциялық көзқарасты дамыту.

- Балаларды гүлзардағы,баудағы жұмыстың іс-тәжірибелик тәсілдері мен жолдарына үйрету.

- Тәрбиеленушілер, қызметкерлер, ата-аналар арасында табиғат қорғаушылық білімді белсенді насихаттау, оларды табиғи ресурстарды қорғау мен көбейтуге, ойын учаскелерін материалдық-техникалық жарақтандыруға тарту.

Білімнің мол қорын беруге, оқуға және жазуға үйретуге болады, бірақ табиғатқа ұқыптылық көзкарасын дарыту онымен тікелей аралас-құралас болусыз мүмкін болмайды, бұл жағдайда тек бақылаудың өзі жеткіліксіз болады. Қалай сақтау, қорғау және қамқорлық жасау керек екендігін түсіну үшін әртүрлі проблемалық жағдаяттарды, табиғаттанушылық ойындарды, зертеушілік, ізденушілік қызметті қажет.

**МДҰ аумағын абаттандыру бойынша жұмыс жоспары:**

|  |  |  |
| --- | --- | --- |
| № | Іс-шаралардың аталуы | Мерзімдері |
| 1 | Аумақтың санитарлық жай-күйін қадағалау жөніндегі жұмыстар | Үнемі |
| 2 | «Үздік қысқы ойын алаңы» | Қаңтар, ақпан |
| 3 | «МДҰ ның үздік табиғат бұрышы» байқауы | наурыз |
| 4 | Банк қорын жинау: серуен катотекалары, таза ауадағы ойындар картотекалары | наурыз |
| 5 | Ата-аналармен бірге аумақ пен оған жапсарлас жатқан алаңды абаттандыру бойынша екі айлық өткізу | Сәуір, мамыр |
| 6 |  |  |
| 7 | Отырғызу материалын: көкініс пен гүлдердің тұқымдарын жинау | Қыркуйек |
| 8 | Бау-бақшалық мүліктерді сатып алу және дайындау. Топырақты көшеттер үшін дайындау | мамыр |
| 9 | Гулдер мен көкөністердің көшеттерін отырғызу | Сәуір мамыр |
|  | Аумақты абаттандыру, балалар алаңын көгалдандыру мен ұтымды пайдалану жобаларын әзірлеу | сәуір |
| 10 | Интерактивті ойын алаңдарын құру | мамыр |
| 11 | Жеміс-жидектік және әсемдік өсімдіктерінің көшеттерін отырғызу |  |
| 12 | Аумақтағы жербедерлік жұмыстар, абаттандыру мен көгалдандыру жобаларын іске асыру | Сәуір мамыр |
| 13 | Аумақта отырғызылған өсімдіктерді күтіп-бағу: суару,шөптеу, ойын, учаскелеріндегі бұталарды қырқу | Жаз бойы |
| 14 | «Көркейе бер, балабақшам!» жобасының презентациясы | маусым |

Ұжым абаттандыру бойынша жұмысты оңтайландыру үшін бірқатар сұрақ қойды:

- Мектеп жасына дейінгі бала үшін әрекет таңдау, өз мүмкіндіктерін іске асыруға мүмкіндік беретін, балалар үшін тартымды, жаңа тақырыптық алаңдар кеністігін бөліп шығару үшін аумақты қалайша қайта құру керек?

- Экологиялық-дамытушы ортаның тиімді жүйесін жасау үшін не істеу керек?

- Бала іс - әрекетінің барлық турлері арқылы экологиялық кеңістік идеяларының өтуін қалай іске асыру керек?

- Бұл бағыттағы жұмысты қалай іске асыру керек және мұнымен кім айналысады?

МДҰ педагогтарының «Көркейе бер балабақшам» жобасы бойынша жұмыс жүргізетін шығармашылық тобы құрылды. МДҰ аумағы барлық жобаға қатысушылардың арасында тақырыптық аймақтарға бөлінді, жауапты адамдар тағайындалды. Құлшынушылар аумақты көгалдандыру мәселесімен айналысты, тұқымдар мен әртүрлі өсімдіктердің өскіндерін сатып алды, әрбір топ үшін гүлзарлар мен бақтар жасады. Көшеттерді отырғызу мен күтуге балалар белсене қатысты.

Бақшада болу мен учаскедегі жұмыс балалардың байқампаздығы мен еңбексүйгіштігін дамытуға көмектеседі. Балалар кішкентай өскіндерге қамқорлық жасайды, олардың дамуын бақылайды, суарады.

Педагогтар әртүрлі тақырыптық алаңдар жасады:

- «Арайлы Ақтөбе» экологиялық соқпағы, мұнда өңіріміздің өсімдіктер дүниесі кең ұсынылған;

- тастары әдемі қаланған «Аққу көлі» шағын суқоймасы;

- машина-модельдер, өздігінен дөңгелеушілер, белгілер жинақталымы бар жолда жүру Ережелері (бұдан әрі-ЖЖЕ) жөніндегі алаң;

- шағын бақшалар;

- «Африкада қонақта» пальмалар аллеясы;

- балалардың қозғалыс белсенділігін арттыратын интерактивті алаңдар;

- банк қоры: серуен картотекалары, қимылды ойын картотекалары.

«Арайлы Ақтөбе» экологиялық соқпағына балалар үлкен қызығушылық білдіреді, бұл жерде өңірімізде өсетін әртүрлі шөптері мен бұталары өсіріледі. Бала тек бақылап қана қоймай, өсімдіктердің бұл түрлерін күтуге тікелей қатыса, олардың жұпар иісін сезе, қолмен ұстап көріп, бағалы ақпарат біле алады. Бұл жерде жазғы шағын суқойма жасалған, онда балдырлар мен шабақтар өмір сүреді. Табиғаттанушылық тәрбиені ұйымдастыру табиғат құндылығы, оның өсімдіктер дүниесі туралы түсініктер қалыптастырады. Бұл соқпақта негізгі дәрілік шөптер, сондай-ақ республика ағаштарының қылқан жапырақты түрлерінің тәлімбағы ұсынылады.

«Аққу көлі» шағын суқоймасы біздің Отанымыздың су кеңістігі жануарлар және өсімдіктер дүниесінің көрнекті көрсетілімі болып табылады.

ЖЖЕ бойынша алаң-бұл асфальтталған алаң, онда тиісті белгілеулер түсірілген. Ол тиісті дәрежеде жабдықталған: жабық аялдама, жеңіл машиналар, автобустар, ертегілік безендірулері бар жылжымалы машиналар, бағдаршам, жол белгілері бар.

Бұл аланды жасаудың мақсаты- балаларды ЖЖЕ-мен таныстыру, жолдарда олардың қауіпсіздігін қамтамасыз ету. Балаларды өтпе бөліктегі сауатты мінез-құлыққа үйретуге бағытталған әртүрлі ойындар, іс- шаралар өткізіледі.

МДҰ аумағын абаттандыруға өз шығармашылығы мен қиялын танытып, ата-аналар белсенді көмек көрсетті; балалардың ойындық қызметіне арналған көптеген композициялар қолда бар құралдардан жасалды.

Аумақты жарақтандырып, біз экологиялық ортаға ие болдық, ол балаларға табиғаттанушылық, дене шынықтыру-сауықтырушылық, өлкетанушылық және отаншылдық тәрбие беруді ұйымдастыруда жақсы көмекші болып табылады, танымдық-зерттеушілік қызығушылық, әлеуметтік- өнегелілік және эстетикалық сезімдерді қалыптастыра отырып, еңбек дағдыларын дамытады.Жұмыс балалардың тұтастай ұжымымен, шағын топтарымен немесе жекелей жүргізіледі.

**Нәтижелері:**

-диагностиканың мәліметтері бойынша балалардың экологиялық мәдениеті мен әлеуметтік -өнегелілік құзіреттілігінің деңгейі артты;

-учаскелердегі пәндік ойындық орта байытылды және қайта құрылды;

-ата аналардың МДҰ- мен ынтымақтастыққа мүдделілігі мен тартылу деңгейі өсті.

Ұжым мен ата- аналардың абаттандыру мен қолайлы жағдайлар жасау жөніндегі бірлескен жұмысы ұйымдастырылған кеңістіктік ортаның жан жақты дамытушылық және тәрбиелеушілік әсер етуі арқылы балаларға өнегелілік, эстетикалық, ақыл- ой және дене тәрбиесін беру міндеттерін шешеді.

**Жобаның әрі қарай дамуы:**

МДҰ аумағындағы құрылған қолайлы экологиялық орта мектепке дейінгі жастағы балалардың экологиялық тәрбиесін әрі қарай тиімді жүргізуге мүмкіндік береді. Көгалдандырылған және абаттандырылған ойын алаңдары спорттық және ойын құрылғыларымен толықтырылады. Балабақшаның жер аумағында қалдық, табиғи материалдардан жасалған қызықты мүсіндерден композицияларды орнату жоспарланды. Декоративтік ағаштар отырғызу жоспарлануда: арша, туя, клематис, шырмауық өсімдіктер: жимолость, жүзім.

**Қолданылған әдебиет:**

1. «Познай мир природы» методическое пособие по экологическому воспитанию детей старшего дошкольного возраста - Астана, 2012. Республиканский центр «Дошкольное детство».
2. ТРЕБОВАНИЯ К ОФОРМЛЕНИЮ ПОМЕЩЕНИЙ И УЧАСТКОВ ДОШКОЛЬНЫХ ОРГАНИЗАЦИЙ
3. Методическое руководство АСТАНА 2013 Республиканский центр «Дошкольное детство».
4. Гончарова Е.В. Современные технологии экологического образования периода дошкольного детства. Ростов- на -Дону, 2001. С. 111
5. Островская Г.И. Формирование экологического сознания детей старшего дошкольного возраста средствами художественно-образного освоения природы. Дисс.канд. пед. наук. Екатеринбург, 1998
6. Потапова Л.М. «Детям о природе».
7. Проектный метод в деятельности дошкольного учреждения: Пособие для руководителей и практических работников ДОУ Киселева Л.С. Данилина Т.А. Лагода Т.С. М:Аркти